|  |  |  |
| --- | --- | --- |
|  | **Službeni glasnik**  **Općine Antunovac** |  |
| **Godina XX** | **Antunovac, 03.06.2015. godine** | **Broj 8** |

***SADRŽAJ***

***AKTI OPĆINSKOG VIJEĆA Str.***

230. Odluka o donošenju III. izmjena i dopuna Prostornog plana uređenja Općine Antunovac………………………………..267

231. Odluka o odabiru najpovoljnije ponude u otvorenom postupku javne nabave male vrijednosti, za predmet Rekonstrukcija postojeće javne rasvjete u mjestu Antunovac………………………………..274

232. Odluka o stavljanju izvan snage Detaljnog plana uređenja „Središte Antunovac“……………………………….275

***AKTI OPĆINSKOG NAČELNIKA Str.***

233. Odluka o implementaciji korporativne komunikacijske mreže……………………276

234. Odluka o nabavi catering usluge za NK Vitez……………………………………...276

235. Odluka o nabavi potrošnog materijala i alata za rad………………………………..277

236. Odluka o nabavi usluge vatrometa za dan Općine Antunovac………………………..277

237. Odluka o nabavi računalne usluge….278

238. Izmjena odluke o nabavi usluge osposobljavanja radnika na javnim radovima za rad na siguran način…………………...278

239. Odluka o nabavi usluge stručnog nadzora nad rekonstrukcijom postojeće javne rasvjete u mjestu Antunovac………………………279

240. Odluka o radnom vremenu Jedinstvenog upravnog odjela Općine Antunovac u periodu od 01. lipnja do 30. rujna 2015. godine…..280

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

230.

Temeljem članka 109. stavak 4. Zakona o prostornom uređenju («Narodne novine» broj 153/13), Odluke o izradi III. Izmjena i dopuna Prostornog plana uređenja Općine Antunovac («Službeni glasnik Općine Antunovac» broj 10/14) i 32. Statuta Općine Antunovac („Službeni glasnik Općine Antunovac“ broj 2/13), Općinsko vijeće Općine Antunovac na svojoj 24. sjednici održanoj dana, 02. lipnja 2015. godine, donosi

**ODLUKU**

**o donošenju III. izmjena i dopuna**

**Prostornog plana uređenja Općine Antunovac**

**I. TEMELJNE ODREDBE**

Članak 1.

Ovom Odlukom donose se III. Izmjene i dopune Prostornog plana uređenja Općine Antunovac («Službeni glasnik Općine Antunovac» broj 3/05, 5/11, 8/11-ispr., 9/12 i 4/15-ispr.).

Članak 2.

III. Izmjene i dopune Prostornog plana uređenja Općine Antunovac (u daljnjem tekstu: Plan) sastoje se od knjige-elaborata pod nazivom: ''III. Izmjene i dopune Prostornog plana uređenja Općine Antunovac, broj Plana: 58/2014. godine.

Plan iz stavka 1. ovoga članka izradio je Zavod za prostorno planiranje d.d. Osijek, Vijenac Paje Kolarića 5A.

Članak 3.

Plan sadržava tekstualni i grafički dio, kako slijedi:

**0. OPĆI DIO**

1. Naslovna stranica

2. Potpisni list

3. Suradnja i konzultacije u izradi Plana

4. Sadržaj

5. Mišljenje

**I. TEKSTUALNI DIO PLANA**

1. IZMJENE I DOPUNE ODREDBI ZA PROVOĐENJE

|  |  |  |
| --- | --- | --- |
| **II. GRAFIČKI DIO PLANA** | |  |
|  |  | Mjerilo |
| 0. | PREGLEDNA KARTA IZMJENA I DOPUNA | 1:25.000 |
| 1. | KORIŠTENJE I NAMJENA PROSTORA | 1:25.000 |
| 3.B | UVJETI KORIŠTENJA I ZAŠTITE PROSTORA  - Područja i dijelovi primjene planskih mjera zaštite | 1:25.000 |
|  |  |  |
| 4.A | GRAĐEVINSKO PODRUČJE NASELJA ANTUNOVAC, IZDVOJENO GRAĐEVINSKO PODRUČJE IZVAN NASELJA GOSPODARSKE ZONE ''ANTUNOVAC'' I ''SELEŠ'' | 1: 5.000 |
|  |  |  |
| 4.B | GRAĐEVINSKO PODRUČJE NASELJA IVANOVAC I IZDVOJENO GRAĐEVINSKO PODRUČJE IZVAN NASELJA ZA OPORABU GRAĐEVINSKOG OTPADA | 1: 5.000 |
| 4.C | IZDVOJENO GRAĐEVINSKO PODRUČJE IZVAN NASELJA CENTAR ZA GOSPODARENJE OTPADOM ORLOVNJAK | 1: 5.000 |

**III. IZMJENE I DOPUNE TEKSTUALNOG DIJELA PLAN I EVIDENCIJA POSTUPKA**

A) OBRAZLOŽENJE IZMJENA I DOPUNA PROSTORNOG PLANA UREĐENJA OPĆINE ANTUNOVAC

1. OBRAZLOŽENJE IZMJENA I DOPUNA

2. IZMJENE I DOPUNE TEKSTUALNOG DIJELA PLANA

B) POPIS SEKTORSKIH DOKUMENATA I PROPISA KOJE JE BILO POTREBNO POŠTIVATI U IZRADI PLANA

C) ZAHTJEVI IZ ČLANKA 90. ZAKONA O PROSTORNOM UREĐENJU

D) IZVJEŠĆE O JAVNOJ NABAVI

E) SAŽETAK ZA JAVNOST

**IV. DOKUMENTACIJA**

1. Izvadak iz sudskog registra

2. Suglasnost za upis u sudski registar nadležnog Ministarstva

3. Rješenje kojim se daje suglasnost za obavljanje svih stručnih poslova prostornog uređenja

4. Rješenje o upisu u Imenik ovlaštenih arhitekata Hrvatske komore arhitekata i inženjera u graditeljstvu

5. Rješenje o imenovanju odgovornog voditelja Nacrta prijedloga Plana

**II. ODREDBE ZA PROVOĐENJE**

Članak 4.

Članak 4., mijenja se i glasi:

''U ovome Planu površine za razvoj i uređenje prikazane su u kartografskom prikazu br. 1. ''Korištenje i namjena površina'' i određuju se za sljedeće namjene:

1. Površine za razvoj i uređenje naselja:

* građevinsko područje naselja Antunovac sa svojim izdvojenim dijelovima građevinskog područja naselja Antunovac ''Josipin Dvor'' i Antunovac ''Široko Polje'' i građevinsko područje naselja Ivanovac.

2. Površine za razvoj i uređenje izvan naselja:

a) Izdvojena građevinska područja izvan naselja

- izdvojeno građevinsko područje izvan naselja Gospodarske zone ''Antunovac''

- izdvojeno građevinsko područje izvan naselja Gospodarske zone ''Seleš''

- izdvojeno građevinsko područje izvan naselja Centar za gospodarenje otpadom

Orlovnjak,

- izdvojeno građevinsko područje izvan naselja za uporabu građevinskog otpada.

b) Poljoprivredno tlo isključivo osnovne namjene

- osobito vrijedno obradivo tlo,

- vrijedno obradivo tlo,

- na poljoprivrednom tlu formirane su zone:

- zona za intenzivni uzgoj životinja-peradi

- zona Bio-parka

c) Šuma isključivo osnovne namjene

- gospodarska šuma

d) Ostalo šumsko zemljište isključivo osnovne namjene

e) Prometne površine

Članak 5.

U članku 12., podstavku ''e)'', mijenja se alineja i glasi:

- Centar za gospodarenje otpadom Orlovnjak''.

Članak 6.

U članku 18., u stavku 1., alineja 2. mijenja se i glasi:

''- izdvojena građevinska područja izvan naselja: Gospodarska zona ''Antunovac'', Gospodarska zona ''Seleš'', za uporabu građevinskog otpada i Centar za gospodarenje otpadom Orlovnjak.''.

Članak 7.

Iza članka 121., dodaju se novi članci 121a. i 121b. koji glase:

''Članak 121a.

Na kartografskom prikazu ''4.A Građevinsko područje naselja Antunovac, Izdvojeno građevinsko područje izvan naselja gospodarske zone ''Antunovac'' i ''Seleš'' prikazan je ''Centar naselja Antunovac''.

U ''Centru naselja Antunovac'' ucrtani su planirani ulični koridori. Širina i položaj planiranih uličnih koridora je orijentacijski, a točan položaj i širina planiranih uličnih koridora definirat će se projektnom dokumentacijom.

Sukladno odredbama ove Odluke unutar obuhvata ''Centra naselja Antunovac'' mogu se graditi sljedeće građevine:

* obiteljske stambene građevine,
* višestambene građevine,
* građevine gospodarskih djelatnosti, a to su: proizvodne (tihe i čiste), poslovne, ugostiteljsko-turističke i poljoprivredne (osim građevina za uzgoj životinja),
* sportsko-rekreacijske građevine,
* građevine javnih i društvenih djelatnosti,
* pomoćne građevine,
* tržnice na malo,
* građevine koje se grade na javnim površinama,
* građevine mješovite namjene,
* prometne i infrastrukturne građevine.

Na prostoru ''Centra naselja Antunovac'' moguća je provedba javnog arhitektonsko-urbanističkog natječaja sukladno potrebama Općine Antunovac.

Članak 121b.

U izdvojenim dijelovima građevinskih područja naselja Antunovac „Josipin Dvor“ i „Široko polje“ primjenjuju se uvjeti gradnje navedeni u člancima od 56. do 121. Odluke.

U zoni gospodarske namjene u izdvojenom dijelu građevinskog područja naselja Antunovac „Josipin Dvor“ dozvoljena je gradnja proizvodnih, poslovnih, skladišnih, infrastrukturnih i ugostiteljsko-turističkih građevina. Na građevnoj čestici proizvodne, poslovne i ugostiteljsko-turističke namjene dozvoljena je gradnja pratećih građevina športsko-rekreacijske te javne i društvene namjene. Veličina pratećih građevina športsko-rekreacijske te javne i društvene namjene može iznositi maksimalno 60% ukupne građevinske bruto površine svih građevina osnovne namjene (proizvodne, poslovne, skladišne i ugostiteljsko-turističke) na građevnoj čestici. Postrojenja za proizvodnu električne i/ili toplinske energije koja kao resurs koriste obnovljive izvore energije mogu se graditi na građevnoj čestici proizvodne, poslovne, skladišne i ugostiteljsko-turističke namjene kao i na zasebnoj čestici.

Najveći koeficijent izgrađenosti građevne čestice (kig) za gradnju unutar zone gospodarske namjene je 0,7. Najveća etažna visina građevine je podrum ili suteren i tri nadzemne etaže. Maksimalna. ukupna visina građevine je 13,5m, a iznimno ukupna maksimalna visina može biti i veća ako to zahtjeva tehnološki proces (ne odnosi se na silose i dimnjake)''.

Članak 8.

Članak 122., mijenja se i glasi:

''Izvan građevinskog područja naselja u ovome Planu dozvoljava se gradnja na sljedećim područjima:

* Izdvojeno građevinsko područje izvan naselja Gospodarska zona ''Antunovac'',
* Izdvojeno građevinsko područje izvan naselja Gospodarska zona ''Seleš'',
* Izdvojeno građevinsko područje izvan naselja za oporabu građevinskog otpada,
* Izdvojeno građevinsko područje izvan naselja Centar za gospodarenje otpadom Orlovnjak,
* Zona za intenzivni uzgoj životinja-peradi,
* Zona Bio-parka,
* i ostalo područje Općine izvan građevinskog područja.''.

Članak 9.

U članku 123., stavak 1., mijenja se i glasi:

''U izdvojenom građevinskog području izvan naselja Gospodarska zona ''Antunovac'' dozvoljena je gradnja proizvodnih, poslovnih, skladišnih, infrastrukturnih, komunalnih i ugostiteljsko-turističkih građevina te reciklažnog dvorišta.''.

U stavku 4., na početku rečenice, iza riječi: ''U'' dodaju se riječi: ''izdvojenom građevinskom području izvan naselja''.

Članak 10.

Članak 125., mijenja se i glasi:

''Za potrebe formiranja Centra za gospodarenje otpadom Orlovnjak, temeljem PPOBŽ-a na području Općine Antunovac utvrđeno je izdvojeno građevinsko područje izvan naselja površine cca 73 ha.''.

Članak 11.

U članku 125a., iza riječi: ''građevinskog područja'' dodaju se riječi: ''izvan naselja''.

Članak 12.

U članku 126., u podstavku ''b)'' iza alineje 8., dodaje se nova alineja 8., koja glasi:

''- građevine za potrebe Bio-parka''.

Članak 13.

Članak 136., mijenja se i glasi:

''Gospodarske građevine za intenzivni uzgoj životinja mogu se graditi izvan građevinskog područja, ako su kapaciteta preko 50 uvjetnih grla.''.

Članak 14.

Članak 139., mijenja se i glasi:

''Minimalna udaljenost građevina za intenzivni uzgoj životinja od granice građevinskog područja naselja i njegovog izdvojenog dijela utvrđuje se na sljedeći način:

MINIMALNA UDALJENOST GRAĐEVINA ZA INTEZIVNI UZGOJ ŽIVOTINJA OD GRAĐEVINSKOG PODRUČJA NASELJA

|  |  |
| --- | --- |
| Kapacitet građevine izražen u uvjetnim grlima (Ug) | Udaljenost od granice građevinskog područja naselja (m) |
| 50-100 | Ug x 2 |
| >101-300 | 0,5 (Ug-100)+200 |
| >301-400 | 0,5 (Ug-100)+250 |
| >401-500 | 0,5 (Ug-100)+300 |
| >501 | min, 500 |

Iznimno od stavka 1. ovog članka unutar ''Zone za intenzivni uzgoj životinja-peradi'' i ''Zone Bio-parka'' propisani su sljedeći uvjeti:

* unutar ''Zone za intezivni uzgoj životinja-peradi'' koja je prikazana na kartografskom prikazu broj ''4.B Građevinsko područje naselja Ivanovac i izdvojeno građevinsko područje za uporabu građevinskog otpada'', udaljenost građevina za intenzivni uzgoj peradi kapaciteta većeg od 300 uvjetnih grla kao i pratećih građevina od građevinskog područja naselja Ivanovac je minimalno 140 m,
* unutar ''Zone Bio-parka'' koja je prikazana na kartografskom prikazu broj ''4.A Građevinsko područje naselja Antunovac, Izdvojeno građevinsko područje izvan naselja Gospodarske zone ''Antunovac'' i ''Seleš'' minimalna udaljenost građevina za intezivni uzgoj životinja neovisno o broju uvjetnih grla iznosi 5,0 m od građevinskog područja naselja Antunovac, a s obzirom na izdvojeno građevinsko područje gospodarske zone ''Seleš'' nema ograničenja u smislu minimalne udaljenosti.''.

Članak 15.

Iza članka 143., dodaje se novi članak 143a., koji glasi:

''Članak 143a.

Zona Bio-parka je gospodarski kompleks u svrhu edukacije, znanstveno-istraživačkog rada i prezentacije lovstva, ribolovstva, pčelarstva, kinologije, zoologije, ekologije i sl.

U sklopu ''Zone Bio-parka'' moguća je gradnja sljedećih građevina i sadržaja:

1. Građevine prometa i ostale infrastrukturne građevine za potrebe Bio-parka (sve infrastrukturne građevine koje se mogu graditi izvan granica građevinskih područja sukladno ovoj Odluci),

2. Građevine namijenjene poljoprivrednoj proizvodnji:

- Građevine za uzgoj i smještaj životinja ukupnog kapaciteta (zbroj kapaciteta svih građevina na građevnoj čestici) većeg od 50 uvjetnih grla te sve ostale građevine koje su u funkciji uzgoja životinja kao što su: spremišta, skladišta, prostorije za boravak i prehranu djelatnika s garderobno-sanitarnim prostorom, uredi, laboratoriji potrebni za uzgoj životinja i znanstveno-istraživački rad i sl.),

- Građevine za uzgoj i skladištenje biljnih proizvoda te sve ostale građevine koje su u funkciji uzgoja biljnih proizvoda kao što su: spremišta, skladišta, prostorije za boravak i prehranu djelatnika s garderobno-sanitarnim prostorom, uredi, laboratoriji za znanstveno-istraživački rad i sl.),

- Zgrade za sklanjanje vozila i ostale mehanizacije i oruđa u funkciji poljoprivredne proizvodnje,

- Ostale pomoćne građevine potrebne za obavljanje poljoprivredne proizvodnje,

- Staklenici i plastenici,

- Ribnjaci s pratećim građevinama, mrjestilišta i bazeni za uzgoj riba kao i sve ostale građevine koje su u funkciji uzgoja riba, a njihova gradnja je moguća sukladno članku 141. ove Odluke.

3. Građevine u funkciji lovstva kao što je prostor za uzgoj i obuku lovačkih pasa te lovno-tehnički objekti za prezentaciju lovstva (čeka, hranilište i sl.).

4. Postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore sukladno ovoj Odluci.

Maksimalna etažna visina građevina je podrum ili suteren i dvije nadzemne etaže (osim za građevine u funkciji uzgoja riba). Minimalna udaljenost građevina koje nisu u funkciji ribnjaka od ruba ribnjaka je 10m.

U pojasu maksimalno 5,0 m od građevinskog područja naselja Antunovac zasaditi zaštitno nisko i/ili visoko zelenilo upotrebljavajući autohtone vrste biljaka. Osim sadnje zaštitnog zelenila moguće je i uređenje građevne čestice s sadržajima koji su u funkciji prezentacije Bio-parka. ''.

Članak 16.

Članka 156., mijenja se i glasi:

''Osim ovim Planom utvrđenih gospodarskih zona moguća je izgradnja građevina gospodarskih djelatnosti i u ostalom području Općine sukladno odredbama ove Odluke.''.

Članak 17.

U članku 226., riječi: ''Županijski centar za gospodarenje otpadom'' zamjenjuju se riječima: ''Centar za gospodarenje otpadom Orlovnjak''.

Članak 18.

U članku 227., u stavku 1., riječi: ''Županijski centar za gospodarenje otpadom'' zamjenjuju se riječima: ''Centar za gospodarenje otpadom Orlovnjak''.

U stavku 4. riječi: ''Županijskog centra za gospodarenje otpadom'' zamjenjuju se riječima: ''Centar za gospodarenje otpadom Orlovnjak''.''

Članak 19.

U članku 228., stavak 2. mijenja se i glasi:

''Izgradnja reciklažnog dvorišta planirana je u izdvojenom građevinskom području izvan naselja Gospodarska zona ''Antunovac'' na k.č.br. 904/27 k.o. Antunovac. Osim u Gospodarskoj zoni ''Antunovac'' moguća je izgradnja reciklažnog dvorišta i unutar građevinskih područja oba naselja (Antunovac i Ivanovac) minimalne površine 500 m². Reciklažno dvorište mora biti ograđeno i organizirano na način da je omogućen pristup vozilima do svakog spremnika (kontejnera).

Širina kolnika u uličnom profilu građevne čestice na kojoj se gradi reciklažno dvorište mora imati minimalnu širinu 5,0 m. Pristup do građevne čestice mora biti širine minimalno 3,5 m. Na građevnoj čestici nužno je osigurati potrebni manevarski prostor u svrhu postavljanja, pražnjenja i odvoženja kontejnera za otpad. Minimalna širina građevne čestice na regulacijskoj liniji je 6,0 m.

Na građevnoj čestici se mora osigurati prikupljanje oborinske vode te zbrinjavanje iste na lokalno prihvatljiv način.

Ukoliko građevna čestica reciklažnog dvorišta graniči s građevnom česticom obiteljskog stanovanja radi zaštite stanovanja u pojasu 5,0m od međe treba zasaditi zaštitno nisko i/ili visoko zelenilo upotrebljavajući autohtone vrste biljaka. ''.

Članak 20.

U članku 230., riječi: ''Županijski centar za gospodarenje otpadom'' zamjenjuju se riječima: ''Centar za gospodarenje otpadom Orlovnjak''.

**III. ZAKLJUČNE ODREDBE**

Članak 21.

Kartografski prikazi koji su do sada bili na snazi, a označeni su rednim brojevima: 1., 3.B., 4.A i 4.B, u cijelosti se zamjenjuju novima, sukladno ovoj Odluci, kako slijedi:

|  |  |  |
| --- | --- | --- |
|  |  | Mjerilo |
| 1. | KORIŠTENJE I NAMJENA PROSTORA | 1:25.000 |
| 3.B | UVJETI KORIŠTENJA I ZAŠTITE PROSTORA  - Područja i dijelovi primjene planskih mjera zaštite | 1:25.000 |
|  |  |  |
| 4.A | GRAĐEVINSKO PODRUČJE NASELJA ANTUNOVAC, IZDVOJENO GRAĐEVINSKO PODRUČJE IZVAN NASELJA GOSPODARSKE ZONE ''ANTUNOVAC'' I ''SELEŠ'' | 1: 5.000 |
|  |  |  |
| 4.B | GRAĐEVINSKO PODRUČJE NASELJA IVANOVAC I IZDVOJENO GRAĐEVINSKO PODRUČJE IZVAN NASELJA ZA OPORABU GRAĐEVINSKOG OTPADA | 1: 5.000 |
|  |  |  |
| 4.C | IZDVOJENO GRAĐEVINSKO PODRUČJE IZVAN NASELJA CENTAR ZA GOSPODARENJE OTPADOM ORLOVNJAK | 1. 5.000 |

Članak 22.

Odredbe ove Odluke ne primjenjuju se na sve postupke za zahvate u prostoru na česticama koje su u obuhvatu ovog Plana, a koji su pokrenuti prije stupanja na snagu ovog Plana. Isti postupci dovršit će se po odredbama Plana koji je bio na snazi u vrijeme podnošenja zahtjeva.

Članak 23.

Plan izrađen je u (6) šest primjeraka koji se imaju smatrati izvornikom od čega se 1 (jedan) nalazi u pismohrani Izrađivača Plana.

Uvid u Plan može se izvršiti na adresi Općina Antunovac, Braće Radića 4, 31216 Antunovac, Internet stranici Općine Antunovac: <http://www.opcina-antunovac.com/i> i u Upravnom odjelu za prostorno uređenje, graditeljstvo i zaštitu okoliša Osječko-baranjske županije.

Članak 24.

Ova Odluka stupa na snagu osmog dana od dana objave u «Službenom glasniku Općine Antunovac»

KLASA: 350-01/14-01/05

URBROJ: 2158/02-01-15-48

U Antunovcu, 02. lipnja 2015. godine

ć

231.

Temeljem članka 96. Zakona o javnoj nabavi («Narodne novine» broj 90/11, 83/13 i 143/13) i članka 32. Statuta Općine Antunovac („Službeni glasnik Općine Antunovac“ broj 2/13), Općinsko vijeće Općine Antunovac na svojoj 24. sjednici održanoj dana, 02. lipnja 2015. godine, donosi

**ODLUKU**

**o odabiru najpovoljnije ponude**

u **otvorenom postupku javne nabave male** **vrijednosti, za predmet Rekonstrukcija** **postojeće javne rasvjete**

**u mjestu Antunovac**

Članak 1.

U postupku javne nabave male vrijednosti za predmet Rekonstrukcija postojeće javne rasvjete u mjestu Antunovac, evidencijski broj javne nabave je 73/15, Naručitelj OPĆINA ANTUNOVAC, Antunovac, B. Radića 4, MB 2568047 i OIB 30812410980, odabire se ponuda ponuditelja Tehno elektro d.o.o., A. Cesarca 3, 31400 Đakovo, te će se s navedenim ponuditeljem sklopiti Ugovor o javnoj nabavi.

Članak 2.

Predmet nabave je Rekonstrukcija postojeće javne rasvjete u mjestu Antunovac.

Evidencijski broj nabave je 73/15.

Članak 3.

Pri provođenju postupka javne nabave primijenjen je otvoreni postupak nabave male vrijednosti.

Članak 4.

Objava o javnoj nabavi oglašena je u Elektroničkom oglasniku javne nabave «Narodnih novina», a broj objave je: 2015/S 002-0017273, 2015/S 014-0019735.

Članak 5.

Procijenjena vrijednost nabave je 711.520,00 kn bez PDV-a.

Sredstva za plaćanje nabave osigurana su u Proračunu Općine Antunovac za 2015. godinu sa pozicije R036 Izgradnja javne rasvjete.

Članak 6.

U zakonskom roku pristiglo je sedam (sedam) valjanih ponuda od:

1. MONTEL d.o.o., Horvatova 48 b, 10010 Zagreb, s cijenom ponude u iznosu 631.030,00 kn (bez PDV-a), odnosno 788.787,50 (s PDV-om),

2. ELEKTROCENTAR PETEK d.o.o., Etanska cesta 8, 10310 Ivanić Grad, s cijenom ponude u iznosu 629.556,00 kn (bez PDV-a), odnosno 786.945,00 (s PDV-om),

3. PARANGAL d.o.o., K. Trpimira 8, 31000 Osijek i ESCO RASVJETA d.o.o., K. Trpirmira 8, 31000 Osijek, s cijenom ponude u iznosu 491.420,00 kn (bez PDV-a), odnosno 614.275,00 (s PDV-om),

4. POLION d.o.o., Lj. Gaja 18, 32100 Vinkovci i EL-TEL FRIZ, obrt, Hrvatskih kraljeva 7, 32100 Vinkovci, s cijenom ponude u iznosu 493.280,00 kn (bez PDV-a), odnosno 616.600,00 (s PDV-om),

5. LED ELEKTRONIKA d.o.o., Savska 102, 10310 Ivanić Grad, s cijenom ponude u iznosu 607.990,00 kn (bez PDV-a), odnosno 759.987,50 (s PDV-om),

6. TEHNO ELEKTRO d.o.o., A. Cesarca 3, 31400 Đakovo, s cijenom ponude u iznosu 447.570,00 kn (bez PDV-a), odnosno 559.462,50 (s PDV-om),

7. ELEKTRO-LOVOŠEVIĆ, obrt, V. Lisinskog 100, 31500 Našice, s cijenom ponude u iznosu 559.932,00 kn (bez PDV-a), odnosno 699,915,00 (s PDV-om),

Članak 7.

Pregled i ocjenu ponude obavili su ovlašteni predstavnici javnog naručitelja:

1. Ivan Hampovčan dipl. iur.,
2. Nataša Tramišak, mag. iur.

Članak 8.

Pregledom i ocjenom ponude ovlašteni predstavnici naručitelja utvrdili su da su pristigle ponude u potpunosti u skladu sa dokumentacijom za nadmetanje i kao takve prihvatljive.

Članak 9.

Glavni kriterij za odabir je najniža cijena ponude uz ispunjavanje ostalih uvjeta iz postupka javne nabave.

Odabrana je ponuda TEHNO ELEKTRO d.o.o., A. Cesarca 3, 31400 Đakovo.

Cijena odabrane ponude iznosi 447.570,00 kn (bez PDV-a), odnosno 559.462,50 (s PDV-om).

Članak 10.

Daje se odobrenje općinskom načelniku Općine Antunovac za potpis Ugovora o javnoj nabavi s ponuditeljem.

Članak 11.

Sukladno članku 98. stavak 2. Zakona o javnoj nabavi («Narodne novine» broj 90/11, 83/13, 143/13 i 13/14), primjenjuje se rok mirovanja od 10 dana.

Članak 12.

Radi zaštite svojih prava, ponuditelj koji je sudjelovao u postupku nadmetanja, može u roku 5 (pet) dana od dana primitka ove Odluke, uložiti žalbu Državnoj komisiji na Odluku o odabiru.

Žalba se izjavljuje Državnoj komisiji u pisanom obliku i dostavlja neposredno, poštom, kao i elektroničnim putem ako su za to ostvareni obostrani uvjeti.

Istodobno s dostavljanjem žalbe državnoj komisiji, žalitelj je obvezan dostaviti na dokaziv način primjerak žalbe naručitelju na adresu Općina Antunovac, B. Radića 4, 31216 Antunovac.

Članak 13.

Ova Odluka stupa na snagu osmog dana od dana objave u «Službenom glasniku Općine Antunovac»

KLASA: 351-01/14-01/09

URBROJ: 2158/02-01-15-85

U Antunovcu, 02. lipnja 2015. godine

Predsjednik Općinskog vijeća

Zlatko Matijević

232.

Temeljem članka 113. Zakona o prostornom uređenju («Narodne novine» broj 153/13), Odluke o izradi Odluke o stavljanju izvan snage Detaljnog plana uređenja „Središte Antunovac“ («Službeni glasnik Općine Antunovac» broj 12/14) i članka 32. Statuta Općine Antunovac („Službeni glasnik Općine Antunovac“ broj 2/13), Općinsko vijeće Općine Antunovac na svojoj 24. sjednici održanoj dana, 02. lipnja 2015. godine, donosi

**ODLUKU**

**o stavljanju izvan snage Detaljnog plana uređenja „Središte Antunovac“**

Članak 1.

Ovom Odlukom stavlja se izvan snage Odluka o donošenju Detaljnog plana uređenja „Središte Antunovac“ («Službeni glasnik Općine Antunovac» broj 5/07).

Članak 2.

Ova Odluka stupa na snagu osmog dana od dana objave u «Službenom glasniku Općine Antunovac»

KLASA: 350-01/14-01/02

URBROJ: 2158/02-01-15-32

U Antunovcu, 02. lipnja 2015. godine

Predsjednik Općinskog vijeća

Zlatko Matijević

233.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 29. svibnja 2015. godine, donosi

**ODLUKU**

**o implementaciji korporativne komunikacijske mreže**

Članak 1.

Općinski načelnik donosi odluku o prijenosu pretplatničkog odnosa za poslovne VIP duo pakete i samostalne usluge.

Članak 2.

Pretplatnički odnos se zasniva sa VIPnet d.o.o., Vrtni put 1, 10000 Zagreb, OIB: 29524210204.

Članak 3.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 344-01/15-01/03

URBROJ: 2158/02-01-15-2

U Antunovcu, 29. svibnja 2015. godine

Općinski načelnik

Ivan Anušić

234.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 28. svibnja 2015. godine, donosi

**ODLUKU**

**o nabavi catering usluge za NK Vitez**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 09/15.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava catering usluge za NK Vitez povodom završetka nogometne sezone.

Članak 3.

Pristigla je ponuda NOVA FURCA d.o.o., Vinkovačka 2, Osijek, na iznos od 1.460,18 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2015. godinu sa pozicije R022 Reprezentacija.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 620-01/15-01/03

URBROJ: 2158/02-01-15-2

U Antunovcu, 28. svibnja 2015. godine

Općinski načelnik

Ivan Anušić

235.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 01. lipnja 2015. godine, donosi

**ODLUKU**

**o nabavi potrošnog materijala i alata**

**za rad**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 19/15.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je:nabava potrošnog materijala i alata za rad.

Članak 3.

Pristigla je ponuda PEVEC d.d., Ante Trumbića 1 b, Bjelovar, na iznos od 1.486,14 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2015. godinu sa pozicije R055 Oprema - javne površine.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 330-01/15-01/05

URBROJ: 2158/02-01-14-21

U Antunovcu, 01. lipnja 2015. godine

Općinski načelnik

Ivan Anušić

236.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 01. lipnja 2015. godine, donosi

**ODLUKU**

**o nabavi usluge vatrometa za dan**

**Općine Antunovac**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 37/15.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava usluge vatrometa za dan Općine Antunovac.

Članak 3.

Pristigla je ponuda Galvo d.o.o., Dubrovačka 31, Višnjevac, na iznos od 6.000,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2015. godinu sa pozicije R014 – Usluge promidžbe i informiranja – protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 380-01/15-01/01

URBROJ: 2158/02-01-15-2

U Antunovcu, 01. lipnja 2015. godine

Općinski načelnik

Ivan Anušić

237.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 29. svibnja 2015. godine, donosi

**ODLUKU**

**o nabavi računalne usluge**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 70/15.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava računalne usluge.

Članak 3.

Pristigla je ponuda DYNAMIC SHELL obrt za informatičku i računalnu djelatnosti, vl. Mirjana Mikec, N. Š. Zrinskog 29, Antunovac, na iznos od 1.725,00 kn (bez PDV-a, nije u sustavu PDV-a).

Članak 4.

Sredstva za plaćanje nabave osigurana su u Proračunu Općine Antunovac za 2015. godinu sa pozicije R018 Računalne usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 650-01/15-01/02

URBROJ: 2158/02-01-15-13

U Antunovcu, 29. svibnja 2015. godine

Općinski načelnik

Ivan Anušić

238.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 01. lipnja 2015. godine, donosi

**IZMJENU ODLUKE**

**o nabavi usluge osposobljavanja radnika na javnim radovima za rad**

**na siguran način**

Članak 1.

Odluka o nabavi usluge osposobljavanja radnika na javnim radovima za rad na siguran način („Službeni glasnik Općine Antunovac“ broj 7/15), mijenja se prema odredbama ove Odluke.

Članak 2.

U Odluci o nabavi usluge osposobljavanja radnika na javnim radovima i za rad na siguran način («Službeni glasnik Općine Antunovac» broj 7/15) naziv Odluke mijenja se i glasi:

"Odluka o nabavi usluge osposobljavanja radnika na javnim radovima i osobe koja obavlja rad za opće dobro u skladu s općim propisom za rad na siguran način.“

Članak 2.

Članak 3. mijenja se i glasi:

„Pristigla je ponuda Zavoda za unapređivanje sigurnosti d.d., Trg Lava Mirskog 3/III, Osijek, na iznos 3.100,00 kn bez PDV-a.

Članak 3.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 115-01/15-01/03

URBROJ: 2158/02-01-15-18

U Antunovcu, 01. lipnja 2015. godine

Općinski načelnik

Ivan Anušić

239.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 01. lipnja 2015. godine, donosi

**ODLUKU**

**o nabavi usluge stručnog nadzora nad rekonstrukcijom postojeće javne rasvjete**

**u mjestu Antunovac**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 73/15.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava usluge stručnog nadzora nad rekonstrukcijom postojeće javne rasvjete u mjestu Antunovac.

Članak 3.

Pristigla je ponuda PRESA d.o.o., Zagrebačka 35, Višnjevac, na iznos od 23.000,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu, sa pozicije R036, R036-1 Izgradnja javne rasvjete.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 351-01/14-01/09

URBROJ: 2158/02-01-15-84

U Antunovcu, 01. lipnja 2015. godine

Općinski načelnik

Ivan Anušić

240.

Temeljem članka 13. Pravilnika o unutarnjem redu Jedinstvenog upravnog odjela Općine Antunovac („Službeni glasnik Općine Antunovac“ broj 8/10, 16/12 i 7/13), a svrhu ublažavanja posljedica najavljenih iznimno visokih temperatura, Pročelnik Jedinstvenog upravnog odjela Općine Antunovac donosi

**ODLUKU**

**o radnom vremenu Jedinstvenog upravnog odjela Općine Antunovac u periodu od 01. lipnja do 30. rujna 2015. godine**

Članak 1.

Radno vrijeme Jedinstvenog upravnog odjela Općine Antunovac u periodu od 01. lipnja do 30. rujna 2015. godine, je radnim danom od 7,00 – 15,00 sati.

Članak 2.

Ova Odluka stupa na snagu 01. lipnja 2015. godine i objaviti će se u „Službenom glasniku Općine Antunovac“.

KLASA: 113-01/15-01/0

URBROJ: 2158/02-01-15-1  
Antunovac, 28. svibnja 2015. godine

Pročelnik

Ivan Hampovčan, dipl. iur.

.

**„Službeni glasnik Općine Antunovac“ službeno glasilo Općine Antunovac**

**Izdaje: Općina Antunovac**

**Za izdavača: Ivan Hampovčan, pročelnik Jedinstvenog upravnog odjela**

**Grafička priprema: Ana Kujundžić, referentica za administrativne poslove**

**Tisak: Općina Antunovac**